Zêeland

Zêeland (officieel: Zeeland, Zêeuws: Zeêland) is e provincie in 't zuud-westn van Holland met e goeie 393.000 inweuners (2025) ip een totoal ippervlak van 2.933 km². D' hoofdstad is Middelburg en de grotste gemêente is Terneuzn. 't Bestoat uut verskillende schiereilandn, azô wok de noame Zêeland.

't Is e styf uutgestrekt poldergebied dat deur zyn liggienge in de geschiedenisse ol vele deur de zêe ounder woater gezet èt gewist. De latste ki wos in 1953, atr beist zukkn overstromienge 1800 minsn zyn verdronken en mêer of 100 000 under uus kwyt woarn. Ton zyn de Deltawerkn begost: e reke van grôte sluuzn en dyks vo 't woater buutn t'oudn.

Zêeland grenst in 't nôordn an Zuud-Holland, in 't ôostn an Nôord-Broabant en in 't zuudn an Antwerpn,  Ôost-Vloandern en West-Vloandern.

 Toale 
In de provincie koutn ze Zêeuws, e Nederfrankisch dialect. In westelik Zêeuws-Vloandern klappn ze Zêeuws-Vlams, e varioasje van 't West-Vlams. In ôostelik Zêeuws-Vloandern klappn ze Ôost-Vlams.

 Bevolkienge 
Bevolkiengsontwikkelienge:Bevolkingsatlas van Nederland, p. 29
 1850 — 160.000
 1900 — 217.000
 1950 — 269.000
 2000 — 372.000
 2025 — 393.000

 Gemêentes 
Zêeland is ipgedêeld in 13 gemêent'n sedert 2003. De gemêent'n met under officiële noame zyn:

 250px 1. Borsele
 2. Goes 
 4. Kapelle 
 5. Middelburg 
 6. Noord-Beveland 
 7. Reimerswaal 
 8. Schouwen-Duiveland 
 11. Tholen 
 12. Veere
 13. Vlissingen 
Gemêentes in Zêeuws-Vloandern:
 3. Hulst
 9. Sluis
 10. Terneuzen

 Referensjes 

 Externe koppeliengn 
 Plaatsengids
 AlleCijfers